Inbraak lei glo tot brand by skoolFoto: Facebook Lt. Luvuyo Mjekula, woordvoerder van die polisie, het gesê die brand het erge skade aan die voorste gedeelte van die skool, waaronder die ontvangskantoor, aangerig. Daar word vermoed dat boosdoeners in die vroeë oggendure by die skool ingebreek en die brand gestig het. “ŉ Naburige inwoner het opgemerk dat daar rook by die skool uitborrel en het ŉ plaaslike veiligheidsmaatskappy in kennis gestel wat op hul beurt die polisie ontbied het,” het Mjekula gesê. ’n Saak van brandstigting en inbraak word ondersoek.” Niemand is nog in verband met die voorval in hegtenis geneem nie. Foto: Facebook Intussen het kapt. Sandra Janse van Rensburg, ŉ polisiewoordvoerder, aan Maroela Media bevestig dat daar Maandagoggend ’n brand by die Hoërskool Bethelsdorp was. Sy het egter gesê die gebou wat gebrand het, was nie meer in gebruik nie en sou binnekort gesloop word. Die skool het dus besluit om nie ŉ saak by die polisie aanhangig te maak nie. Die oorsaak van die brand is nie bekend nie.